|  |
| --- |
| **Kőszegi Közös Önkormányzati Hivatal****Igazgatási Osztály****9730 Kőszeg, Jurisics tér 8.** |

|  |  |  |  |
| --- | --- | --- | --- |
| **Ügyiratszám:** **Ügyintéző:** **Telefon:**   | **K/723-3/2022.** Gregorich Szilvia94/562-538 | **Tárgy:** | Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottsága Jegyzőkönyve |

**Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottsága**

**J E G Y Z Ő K Ö N Y V**

Készült **2022. február 09-én 9:30 órai kezdettel** a Kulturális, Oktatási, Szociális, Egészségügyi és Sport Bizottság **nyílt** üléséről.

**Jelen vannak:**

* Fekete-Pataki Editbizottsági elnök, Gelencsér Attila, Velkyné Ball Andrea, Keszei Balázs, Molnár Zoltán és Dr. Koczor Gábor,
* Básthy Béla polgármester,
* Dr. Zalán Gábor jegyző,
* Dr. Nagy Edina aljegyző,
* Kovács-Mezei Virág igazgatási osztályvezető,
* Cserkutiné Stipsics Edina osztályvezető,
* Németh Ildikó osztályvezető,
* Raposa Helga intézményvezető,
* Pócza Zoltán intézményvezető,
* Révész József intézményvezető,
* Guttmann Ferencné intézményvezető,
* Gregorich Szilvia jegyzőkönyvvezető.

**Fekete-Pataki Edit** bizottsági elnök köszönti a megjelenteket. Elmondja, hogy Molnár Zoltán jelezte pár perc késését. **Fekete-Pataki Edit** bizottsági elnök megállapítja, hogy a bizottság **5 fővel határozatképes.**

Ezt követően **Fekete-Pataki Edit** szavazásra bocsátja a napirendet, amit a bizottság egyhangúlag, **5 igen** szavazattal elfogad.

**N A P I R E N D:**

1. Kőszegi Szociális Gondozási Központ 2022. évi intézményi térítési díjának megállapítása

Előterjesztő: Raposa Helga intézményvezető

1. A bölcsőde 2022. évre javasolt intézményi térítési díjának megállapítása

Előterjesztő: Guttmann Ferencné intézményvezető

1. A Kőszegi Közös Önkormányzati Hivatal 2022. évi költségvetésének jóváhagyása

Előadó a jegyző nevében: Cserkutiné Stipsics Edina pénzügyi és gazdálkodási osztályvezető

1. A 2023-2025. évekre vonatkozó középtávú tervezés keretszámának jóváhagyása

Előadó a polgármestert nevében: Cserkutiné Stipsics Edina pénzügyi és gazdálkodási osztályvezető

1. Kőszeg Város Önkormányzata 2022. évi költségvetéséről szóló rendeletének megalkotása

Előterjesztő: Básthy Béla polgármester

1. A szociális ellátásokról szóló önkormányzati rendelet módosítása

Előadó a polgármester nevében: Kovács-Mezei Virág igazgatási osztályvezető

1. A 2022. évi vagyongazdálkodási koncepció jóváhagyása

Előadó a polgármester nevében: Németh Ildikó városüzemeltetési osztályvezető

1. A Vasi Jégkorongért Alapítvánnyal kötendő feladatátvállalási megállapodás

Előterjesztő: Básthy Béla polgármester

1. Beszámoló a 2021. évben Kőszeg városában működő civil szervezetek számára nyújtott támogatások elszámolásáról és a civil szervezetek, valamint az önkormányzat kapcsolatrendszerének áttekintéséről

Előadó a polgármester nevében: Dr. Zalán Gábor jegyző

1. Kőszegi Városi Múzeum, Könyvtár és Levéltár szervezeti és működési szabályzatának és munkatervének elfogadása

Előterjesztő: Révész József intézményvezető

1. **napirendi pont**

**Kőszegi Szociális Gondozási Központ 2022. évi intézményi térítési díjának megállapítása**

**Előterjesztő: Raposa Helga intézményvezető**

**Raposa Helga** röviden ismerteti az előterjesztést.Az intézményi térítési díjat a fenntartó tárgyév április 1-jéig állapítja meg, összege nem haladhatja meg a szolgáltatási önköltséget. Hozzáteszi, hogy a veszélyhelyzettel összefüggő átmeneti szabályokról szóló 2021. évi XCIX. törvény 147. § (1) bekezdésének ba) pontja alapján 2022. június 30. napjáig helyi önkormányzat által fenntartott költségvetési szerv által nyújtott szolgáltatásért megállapított díj mértéke nem lehet magasabb, mint a koronavírus-világjárvány nemzetgazdaságot érintő hatásának enyhítése érdekében szükséges gazdasági intézkedésről szóló 603/2020. (XII.18.) Korm. rendelet hatályba lépését megelőző napon – azaz 2020. december 18-án – hatályos és alkalmazandó mértéke. Kéri a napirendi pont elfogadását.

**Molnár Zoltán 9.34 órakor megérkezik.**

Mivel kérdés, hozzászólás és észrevétel nem érkezik, **Fekete-Pataki Edit** szavazásra bocsátja az előterjesztésben szereplő **határozati javaslatot,** melyet a bizottság egyhangúlag, **6 igen** szavazattal elfogad.

*A bizottság az alábbi határozatot hozza:*

**9/2022. (II.09.) Kulturális, Oktatási, Szociális, Egészségügyi és Sport Bizottsági határozat:**

Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottsága javasolja a Képviselő-testületnek, hogy a Kőszegi Szociális Gondozási Központ intézményi térítési díjait 2022.04.01-től az alábbiak szerint határozza meg:

1. Idősek otthona
	1. intézményi étkezéssel: 3670 Ft/ellátási nap
	2. intézményi étkezés nélkül: 2810 Ft/ellátási nap
2. Hajléktalanok átmeneti szállása: 1000 Ft/ ellátási nap
3. Idősek klubja Kőszeg: 70 Ft/ellátási nap, Idősek klubja Horvátzsidány: 0 Ft/ellátási nap. Ezen szolgáltatás igénybevételéért személyi térítési díjat nem kell fizetni.

**Felelős**: a közlésért Fekete-Pataki Edit bizottsági elnök

**Határidő**: a Képviselő-testület soron következő ülése

1. **napirendi pont**

**A bölcsőde 2022. évre javasolt intézményi térítési díjának megállapítása**

**Előterjesztő: Guttmann Ferencné intézményvezető**

**Guttmann Ferencné** elmondja, hogy a személyes gondoskodást nyújtó intézmények intézményi térítési díjait – ellátási formánként – a fenntartó határozza meg. Ennek megfelelően a bölcsődei gondozási térítési díjat is Kőszeg Város Önkormányzatának Képviselő-testülete jogosult meghatározni és elfogadni. Hozzáfűzi, hogy erre is ugyanaz a jogszabály vonatkozik, mint a Kőszegi Szociális Gondozási Központra, miszerint a tavalyi évnél magasabb összeget a fenntartó nem állapíthat meg. Kéri a napirendi pont elfogadását.

Mivel kérdés, hozzászólás és észrevétel nem érkezik, **Fekete-Pataki Edit** szavazásra bocsátja az előterjesztésben szereplő **határozati javaslatot,** melyet a bizottság egyhangúlag, **6 igen** szavazattal elfogad.

*A bizottság az alábbi határozatot hozza:*

**10/2022. (II.09.) Kulturális, Oktatási, Szociális, Egészségügyi és Sport Bizottsági határozat:**

Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottsága javasolja a Képviselő-testületnek, hogy a Kőszeg Meseváros Óvoda és Bölcsőde bölcsődéjében 2022. évre az intézményi térítési díjat 0 Ft-ban határozza meg.

**Felelős**: a közlésért Fekete-Pataki Edit bizottsági elnök

**Határidő**: a Képviselő-testület soron következő ülése

1. **napirendi pont**

**A Kőszegi Közös Önkormányzati Hivatal 2022. évi költségvetésének jóváhagyása**

**Előadó a jegyző nevében: Cserkutiné Stipsics Edina pénzügyi és gazdálkodási osztályvezető**

**Cserkutiné Stipsics Edina** elmondja, hogy a 2013. január 1-jén megalakult Kőszegi Közös Önkormányzati Hivatal költségvetését, illetve a közös hivatal működési és fenntartási költségeit a megkötött megállapodás alapján a képviselő-testületek határozattal állapítják meg. Az intézmény költségvetésének részletes ismertetése a mellékletben megtalálható. A megállapodás alapján az állami támogatás feletti kimutatás szerinti különbözet az önkormányzatokat a lakosságszám arányában terhelik oly módon, hogy Bozsok és Velem község lakosságszámára eső részéhez: Bozsok önkormányzata 40%-kal, Velem önkormányzata 60%-kal járul hozzá. A Kőszegi Közös Önkormányzati Hivatal 2022. évi tervezett költségvetési adatait részletesen ismerteti. Köszöni a figyelmet.

**Fekete-Pataki Edit** jelzi, hogy az előterjesztésben a fejlesztési támogatásnál van egy számelírás.

**Cserkutiné Stipsics Edina** köszöni az észrevételt.A mellékletben jól szerepel, az előterjesztésben javításra kerül.

Mivel kérdés, hozzászólás és észrevétel nem érkezik, **Fekete-Pataki Edit** szavazásra bocsátja az előterjesztésben szereplő **határozati javaslatot,** melyet a bizottság egyhangúlag, **6 igen** szavazattal elfogad.

*A bizottság az alábbi határozatot hozza:*

**11/2022. (II.09.) Kulturális, Oktatási, Szociális, Egészségügyi és Sport Bizottsági határozat:**

Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottsága javasolja a Képviselő-testületnek, hogy a Kőszegi Közös Önkormányzati Hivatal 2022. évi költségvetését a melléklet szerinti tartalommal fogadja el.

**Felelős**: a közlésért Fekete-Pataki Edit bizottsági elnök

**Határidő**: a Képviselő-testület soron következő ülése

1. **napirendi pont**

**A 2023-2025. évekre vonatkozó középtávú tervezés keretszámának jóváhagyása**

**Előadó a polgármestert nevében: Cserkutiné Stipsics Edina pénzügyi és gazdálkodási osztályvezető**

**Cserkutiné Stipsics Edina** elmondja, hogy törvényi rendelkezés alapjánmeg kell határozni az önkormányzat saját bevételeinek és az adósságot keletkeztető ügyletekből eredő fizetési kötelezettségeinek a költségvetési évet követő három évre várható összegét. Ezt követően röviden ismerteti a 2023-2025. évekre vonatkozó adatok eltérésének indokait. Kiemeli, hogy a helyi adóbevételek tovább már nem csökkennek. Köszöni a figyelmet.

Mivel kérdés, hozzászólás és észrevétel nem érkezik, **Fekete-Pataki Edit** szavazásra bocsátja az előterjesztésben szereplő **határozati javaslatot,** melyet a bizottság egyhangúlag, **6 igen** szavazattal elfogad.

*A bizottság az alábbi határozatot hozza:*

**12/2022. (II.09.) Kulturális, Oktatási, Szociális, Egészségügyi és Sport Bizottsági határozat:**

Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottsága javasolja a Képviselő-testületnek, hogy az államháztartásról szóló 2011. évi CXCV. törvény 29/A. §-a alapján a 2023-2025. évekre vonatkozó középtávú tervezés keretszámait fogadja el.

**Felelős**: a közlésért Fekete-Pataki Edit bizottsági elnök

**Határidő**: a Képviselő-testület soron következő ülése

1. **napirendi pont**

**Kőszeg Város Önkormányzata 2022. évi költségvetéséről szóló rendeletének megalkotása**

**Előterjesztő: Básthy Béla polgármester**

**Básthy Béla** ismerteti az előterjesztést.Elmondja, hogy a gazdaság teljesítményének általános visszaesése és a COVIDhelyzetben hozott kormányzati intézkedések következtében az önkormányzat helyi adóbevételei nem emelkednek. 2022. évben az önkormányzati feladatellátás finanszírozási rendszere az előző évit követi, lényeges változás a finanszírozási struktúrában nem várható. Minden bevétel kötött felhasználású, tételesen kimutatott elszámolással kell a felhasználásukat bizonyítani. Tervezésnél a kiegészítéssel együtt kerültek megállapításra az önkormányzat állami támogatásainak összegei.

Ezt követően kiemelésre kerülnek a központi forrásból származó bevételek (a települési önkormányzatok szociális feladatainak egyéb támogatása, gyermekétkeztetési támogatás rendszere, Kőszeg Város Önkormányzata fenntartásában lévő intézmények állami támogatása, az intézményi feladatok támogatásánál a könyvtári és közművelődési feladatokhoz kapcsolódó támogatás), a tervezett feladatok finanszírozása (az óvodaműködtetési támogatások jelentős emelése, az óvodapedagógusok és a munkájukat közvetlenül segítők, valamint a szakmai dolgozók bértámogatása), a működési bevételi források (helyi adóbevételek hangsúlyos részt képviselnek), valamint a működési tervezett kiadások (az önkormányzat működőképességének megőrzése, jubileumi jogosult, elnyert pályázatok, személyi juttatások, képviselői tiszteletdíjak, ellátottak pénzbeli juttatásai, dologi kiadások), melyeket részletesen ismertet.

Elhangzik a civil szervezetek, önkormányzati feladatot ellátó egyesületek támogatási összegeinek rövid ismertetése. 2022. január 01-től a gyermekorvosi ellátás sz önkormányzat feladata, mivel a házi gyermekorvosok nyugdíjba vonultak. Az önkormányzat szerződést kötött a NEAK-kal, melyet röviden ismertet. Az orvosi ellátást helyettesítéssel oldják meg. Ezen kiadásokra a NEAK-tól támogatást hívtak le, mely várhatóan nem fogja fedezni az önkormányzat kiadásait, a tervezésnél ezt figyelembe vették.

Fejlesztéseknél kiemelésre került a belterületi felújítások, mentőállomás fejlesztése, a Táncsics Mihály utca és a Sigray Jakab utca, valamint a csapadékvíz III. projekt.

Végezetül elmondja, hogy a költségvetés egyensúlyát úgy lehet fenntartani, hogy minimális összegű tartalék képzésre volt lehetőségük. A váratlan előre nem látható kiadások fedezésére nagyon csekély tartalékkeret áll rendelkezésre. Úgy gondolja, hogy szoros és fegyelmezett gazdálkodásra van szükség a 2022. évben. Köszöni a figyelmet.

**Dr. Koczor Gábor** a 4. oldalon szerepel a köztisztviselők cafeteria juttatása, melyet jogszabály szabályoz, ami nem lehet kevesebb az illetményalap ötszörösénél. Az illetmény alap, az az alapfizetés?

**Dr. Zalán Gábor** röviden ismerteti a köztisztviselők illetményi rendszerét és besorolását. A cafetéria tartalmazza a munkáltatót terhelő járulékokat is.

**Dr. Koczor Gábor** felolvassa, hogy az év közbeni váratlan események kezelésére 5 000 000 Ft összegű vis maior tartalék került elkülönítésre. Ez az összeg nem alacsony?

**Básthy Béla** szerint valóban alacsony az összeg, de ennyi szokott lenni.

**Dr. Koczor Gábor** felolvassa, hogy az egészségházban a veszélyhelyzetben a szakrendelések működési intenzitása változó, de a megállapodás szerint a szakrendelést fenn kell tartani és a vesztséget az Önkormányzatnak kell kifizetnie. Erre ebben az évben 20 000 000 Ft-ot terveztünk. Megkérdezi, ha nemigen működik a szakrendelés, akkor hogyan termel veszteséget?

**Kovács-Mezei Virág** elmondja, hogy akkor is kell finanszírozni, ha nincs ott az orvos. Röviden ismerteti a folyamatát.

**Básthy Béla** hozzáfűzi, hogy nem azért fizetünk, amit veszünk, hanem ami rendelkezésünkre áll.

**Dr. Koczor Gábor** úgy gondolja, hogy a NEAK finanszírozás nem biztos, hogy fedezi a gyermekorvosi körzek költségeket. Vegyék figyelembe, hogy a NEAK finanszírozás abban az esetben sem feltétlenül elegendő, amikor egy vállalkozó háziorvos, gyermekorvos átveszi és működteti. A finanszírozás nem feltétlenül fedez minden költséget, ez is lehet az akadálya, hogy nincs jelentkező, mivel látják, hogy nem éri meg.

**Ezt követően a finanszírozás, a helyettesítési díjak és az orvosi ügyelet szerződésének rövid átbeszélése történik.**

**Molnár Zoltán** észrevétele, hogy az intézmények esetében egyre kevesebbet költünk állagmegóvó beruházásra. A felújításra és állagmegóvásra szánt összegek nem jelentősek.

**Cserkutiné Stipsics Edina** elmondja, hogy a költésvetésben van egy olyan keret, amely az intézmények állagmegóvására szolgál.

**Molnár Zoltán** megköszöni a civil keretet.Észrevétele, hogy az elszámolási határidőt nem lehetne-e kitolni február közepéig?

**Dr. Zalán Gábor** röviden ismerteti az eljárást.

Mivel több kérdés, hozzászólás és észrevétel nem érkezik, **Fekete-Pataki Edit** szavazásra bocsátja a **rendelet elfogadását**, melyet a bizottság egyhangúlag, **6 igen** szavazattal elfogad.

*A bizottság az alábbi határozatot hozza:*

**13/2022. (II.09.) Kulturális, Oktatási, Szociális, Egészségügyi és Sport Bizottsági határozat:**

Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottsága javasolja a Képviselő-testületnek, hogy Kőszeg Város Önkormányzatának 2022. évi költségvetését fogadja el.

**Felelős**: a közlésért Fekete-Pataki Edit bizottsági elnök

**Határidő**: a Képviselő-testület soron következő ülése

1. **napirendi pont**

**A szociális ellátásokról szóló önkormányzati rendelet módosítása**

**Előadó a polgármester nevében: Kovács-Mezei Virág igazgatási osztályvezető**

**Kovács-Mezei Virág** elmondja, hogy a költségvetésben települési támogatásra előirányzott összeg lehetőséget ad arra, hogy továbbra is részesülhessenek települési támogatásban azok, akik a minimálbér és a garantált bérminimum emelése miatt most már nem férnének bele az egyes települési támogatásokhoz megállapított jövedelemhatárokba. A jövedelemhatárok a mindenkori öregségi nyugdíjminimumhoz igazodnak. Ennek összege 2008. január 1. óta nem emelkedett (28.500 Ft), ezért tartják ismét indokoltnak a jövedelemhatárok felülvizsgálatát. Kiemeli, hogy a lakásfenntartási támogatás havi minimális összege 3.500 Ft-ról 4.500 Ft-ra nőne. A gyermekek gyógyszertámogatása kiterjesztésre kerülne az igazolt egészségügyi szolgáltatás igénybevételére is, ezért a támogatás neve gyermekek egészségügyi támogatása névre változna. Kéri a rendelet-módosítás elfogadását.

Mivel kérdés, hozzászólás és észrevétel nem érkezik, **Fekete-Pataki Edit** szavazásra bocsátja a **rendelet elfogadását**, melyet a bizottság egyhangúlag, **6 igen** szavazattal elfogad.

*A bizottság az alábbi határozatot hozza:*

**14/2022. (II.09.) Kulturális, Oktatási, Szociális, Egészségügyi és Sport Bizottsági határozat:**

Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottsága javasolja a Képviselő-testületnek, hogy a szociális ellátásokról szóló 21/2021. (VIII. 27.) önkormányzati rendelet módosítását fogadja el.

**Felelős**: a közlésért Fekete-Pataki Edit bizottsági elnök

**Határidő**: a Képviselő-testület soron következő ülése

1. **napirendi pont**

**A 2022. évi vagyongazdálkodási koncepció jóváhagyása**

**Előadó a polgármester nevében:** **Németh Ildikó városüzemeltetési osztályvezető**

**Németh Ildikó** röviden ismerteti az előterjesztést. Elmondja, hogy a munkatervnek megfelelően az ingatlankezelő Kőszegi Városüzemeltető Kft. bevonásával elkészítésre került az idei évre vonatkozó vagyongazdálkodási koncepció. Az üzleti vagyon nem tartozik a törzsvagyonba, az ide sorolt ingatlanok a jelen koncepció részét képezik. A koncepcióban két kategóriát megtartva maradna az egyedi döntés alapján értékesíthető ingatlanok köre, illetve az el nem adható vagyonelemek, vagyontípusonként külön-külön lebontva. Röviden ismerteti az üzleti vagyon két kategóriáját, valamint az egyedi kategóriába került lakásokat. Az előterjesztés részeként ismereti, hogy az ingatlankezelő 2 db lakás megüresedését jelentette át, a Zrínyi u. 8. fszt. 2. sz. alatti 57 m2 nagyságú, valamint a Dózsa Gy. u. 21. II. emelet 29. sz. alatti 34 m2 nagyságú komfortos lakásokat. Mindkét lakás felújítása költséges lenne, így az ingatlankezelő azok értékesítésére tett javaslatot. 2022. évi költségvetés tartalmazza a vagyongazdálkodási bevételek tervezett előirányzatát. Ebben nevesítve van a Gábor Áron utcai épületegyüttes, a Kőszegfalvi lakóparkban lévő 45 db építési telek, valamint lakások értékesítéséből várt előirányzat. Köszöni a figyelmet.

Mivel kérdés, hozzászólás és észrevétel nem érkezik, **Fekete-Pataki Edit** szavazásra bocsátja az **I. határozati javaslatot**, melyet a bizottság egyhangúlag, **6 igen** szavazattal elfogad.

*A bizottság az alábbi határozatot hozza:*

**15/2022. (II.09.) Kulturális, Oktatási, Szociális, Egészségügyi és Sport Bizottsági határozat:**

Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottsága javasolja a Képviselő-testületnek, hogy a 2022. évi vagyongazdálkodási koncepciót a melléklet szerinti tartaalommal fogadja el és rendelje el a végrehajtáshoz szükséges intézkedések megtételét.

**Felelős**: a közlésért Fekete-Pataki Edit bizottsági elnök

**Határidő**: a Képviselő-testület soron következő ülése

**Fekete-Pataki Edit** szavazásra bocsátja az **II. határozati javaslatot**, melyet a bizottság egyhangúlag, **6 igen** szavazattal elfogad.

*A bizottság az alábbi határozatot hozza:*

**16/2022. (II.09.) Kulturális, Oktatási, Szociális, Egészségügyi és Sport Bizottsági határozat:**

1. Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottsága javasolja a Képviselő-testületnek, hogy rendelje el a Kőszeg, Zrínyi u. 8. fszt. 2. szám (Hrsz. 1713/A/2) alatti 57 m2 alapterületű lakás Kőszeg Város Önkormányzata Képviselő-testületének az önkormányzat vagyonáról és a vagyonnal való gazdálkodás szabályairól szóló 1/2007. (II.2.) önkormányzati rendeletben foglaltak szerinti liciteljárás útján történő értékesítését az értékbecslésben szereplő induló vételáron.
2. Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottsága javasolja a Képviselő-testületnek, hogy hatalmazza fel a polgármestert a jogtanácsos által készített adásvételi szerződés aláírására.

**Felelős**: a közlésért Fekete-Pataki Edit bizottsági elnök

**Határidő**: a Képviselő-testület soron következő ülése

**Fekete-Pataki Edit** szavazásra bocsátja az **III. határozati javaslatot**, melyet a bizottság egyhangúlag, **6 igen** szavazattal elfogad.

*A bizottság az alábbi határozatot hozza:*

**17/2022. (II.09.) Kulturális, Oktatási, Szociális, Egészségügyi és Sport Bizottsági határozat:**

1. Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottsága javasolja a Képviselő-testületnek, hogy rendelje el a Kőszeg, Dózsa Gy. u. 21. II. emelet 29. szám (Hrsz. 1170/1/A/29) alatti 34 m2 alapterületű lakás Kőszeg Város Önkormányzata Képviselő-testületének az önkormányzat vagyonáról és a vagyonnal való gazdálkodás szabályairól szóló 1/2007. (II.2.) önkormányzati rendeletben foglaltak szerinti liciteljárás útján történő értékesítését az értékbecslésben szereplő induló vételáron.
2. Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottsága javasolja a Képviselő-testületnek, hogy hatalmazza fel a polgármestert a jogtanácsos által készített adásvételi szerződés aláírására.

**Felelős**: a közlésért Fekete-Pataki Edit bizottsági elnök

**Határidő**: a Képviselő-testület soron következő ülése

1. **napirendi pont**

**A Vasi Jégkorongért Alapítvánnyal kötendő feladatátvállalási megállapodás**

**Előterjesztő: Básthy Béla polgármester**

**Básthy Béla** röviden ismerteti az előterjesztést. A Vasi Jégkorongért Alapítvány (a továbbiakban: Alapítvány) több, mint négy éve foglalkozik gyermekek korcsolya oktatásával. Az Alapítvány 45 igazolt versenyzője edzését, versenyeztetését koordinálja, segíti. Az Alapítvány azzal a kéréssel fordult Kőszeg Város Önkormányzatához, hogy – amennyiben a Képviselő-testület érdemesnek találja rá a Vasi Jégkorongért Alapítványt – a jövőben lehetőségeihez mérten, támogatásával segítse az Alapítvány működését. Az önkormányzat pénzügyi támogatást az önkormányzati kiemelt civil alapból és a polgármesteri keretből tudja biztosítani. Kéri, a határozati javaslatról, és annak mellékletéről dönteni szíveskedjenek.

**Fekete-Pataki Edit** megkérdezi, hogy a 45 igazolt versenyzőn kívül hány fő használja még a jégpályát.

**Básthy Béla** számszerűen nem tudott a kérdésre választ adni. Hozzáfűzi, hogy a Béri Balog Ádám Általános Iskola alsó tagozata (9 osztály) részére hetente testnevelés óra keretén belül térítésmentesen biztosítja a jégpálya használatát. Tudomása szerint a további két iskolával nincs rendszeres együttműködés, emellett korcsolyázni vágyó közönség örömére a hétvégi napokon, napi 2,5 óra időtartamban áll nyitva a jégpálya.

Mivel kérdés, hozzászólás és észrevétel nem érkezik, **Fekete-Pataki Edit** szavazásra bocsátja az **határozati javaslatot**, melyet a bizottság egyhangúlag, **6 igen** szavazattal elfogad.

*A bizottság az alábbi határozatot hozza:*

**18/2022. (II.09.) Kulturális, Oktatási, Szociális, Egészségügyi és Sport Bizottsági határozat:**

Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottsága javasolja a Képviselő-testületnek, hogy a Vasi Jégkorongért Alapítvánnyal (9722 Peresznye, Rét u. 6. adószám: 18508826-1-18, képviseli: Soós Attila János elnök) kötendő Feladatátvállalási megállapodást a mellékletben szereplő tartalommal hagyja jóvá, és hatalmazza fel a polgármestert a megállapodás aláírására.

**Felelős**: a közlésért Fekete-Pataki Edit bizottsági elnök

**Határidő**: a Képviselő-testület soron következő ülése

1. **napirendi pont**

**Beszámoló a 2021. évben Kőszeg városában működő civil szervezetek számára nyújtott támogatások elszámolásáról és a civil szervezetek, valamint az önkormányzat kapcsolatrendszerének áttekintéséről**

**Előadó a polgármester nevében: Dr. Zalán Gábor jegyző**

**Dr. Zalán Gábor** elmondja, hogy aköltségvetés napirendi pontban megtárgyalásra került a civil szervezetek elszámolási rendje. 2021. évben 18 kiemelt civil szervezet részesült működési támogatásból, melyből valamennyien elszámoltak. Tavalyi évben csökkentett összeggel indult, de a novemberi képviselő-testületi döntéssel sikerült emelni. Ezt követően kiemeli a polgármesteri keretet, mely a járványhelyzet következtében megvalósult kevesebb rendezvény miatt részben került felhasználásra. Köszöni a figyelmet.

Mivel kérdés, hozzászólás és észrevétel nem érkezik, **Fekete-Pataki Edit** szavazásra bocsátja az **határozati javaslatot**, melyet a bizottság egyhangúlag, **6 igen** szavazattal elfogad.

*A bizottság az alábbi határozatot hozza:*

**19/2022. (II.09.) Kulturális, Oktatási, Szociális, Egészségügyi és Sport Bizottsági határozat:**

Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottsága a 2021. évben Kőszeg városában működő civil szervezetek számára nyújtott támogatásokról szóló beszámolót elfogadja.

**Felelős**: Fekete-Pataki Edit bizottsági elnök

**Határidő**: azonnal

1. **napirendi pont**

**Kőszegi Városi Múzeum, Könyvtár és Levéltár szervezeti és működési szabályzatának és munkatervének elfogadása**

**Előterjesztő: Révész József intézményvezető**

**Révész József** elmondja, hogy Kőszeg Város Önkormányzatának Képviselő-testülete 2022. január 27-i ülésén döntött arról, hogy 2022. február 15. napjával közlevéltárat alapít a Kőszegi Városi Múzeum és Könyvtár telephelyeként. Az intézmény neve ezzel egyidejűleg Kőszegi Városi Múzeum, Könyvtár és Levéltárra változik. Fenti változásokat szükséges átvezetni az intézmény szervezeti és működési szabályzatán is. Kéri a napirendi pint elfogadását.

Mivel kérdés, hozzászólás és észrevétel nem érkezik, **Fekete-Pataki Edit** szavazásra bocsátja az **I. határozati javaslatot**, melyet a bizottság egyhangúlag, **6 igen** szavazattal elfogad.

*A bizottság az alábbi határozatot hozza:*

**20/2022. (II.09.) Kulturális, Oktatási, Szociális, Egészségügyi és Sport Bizottsági határozat:**

Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottsága az 1997. évi CXL. törvény 50. § (2) bekezdés b) pontjában biztosított jogkörében a Kőszegi Városi Múzeum, Könyvtár és Levéltár Szervezeti és Működési Szabályzatát a melléklet szerinti tartalommal jóváhagyja.

**Felelős:** Révész József intézményvezető

**Határidő:** 2022. február 15.

**Fekete-Pataki Edit** szavazásra bocsátja az **II. határozati javaslatot**, melyet a bizottság egyhangúlag, **6 igen** szavazattal elfogad.

*A bizottság az alábbi határozatot hozza:*

**21/2022. (II.09.) Kulturális, Oktatási, Szociális, Egészségügyi és Sport Bizottsági határozat:**

Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottsága az 1997. évi CXL. törvény 50. § (2) bekezdés a) pontjában biztosított jogkörében a Kőszegi Városi Múzeum, Könyvtár és Levéltár 2022. évi munkatervét a melléklet szerinti tartalommal jóváhagyja.

**Felelős:** Révész József intézményvezető

**Határidő:** értelemszerűen

Velkyné Ball Andrea az egyebek keretében tájékoztatást ad a hétvégén történt kutya által okozott baleset ügyében és érdeklődik, hogy az ebrendelet enged-e szabályozást a kutyatartás körülményeiről. A téma rövid megtárgyalásra kerül.

Mivel több hozzászólás, kérdés, vélemény nem érkezik, **Fekete-Pataki Edit** megköszöni a figyelmet és az ülést 10.55 perckor berekeszti.

Kelt, mint az első oldalon.

Fekete-Pataki Edit

 bizottsági elnök bizottsági tag